Турски шалвари

Турски шалвари, турски панталони или димии ― традиционални широки панталони цврсто собрани кај глуждот. Тие се дел од турската народна носија.

Карактеристично е што мажите носат и традиционален лабав капут, наречен џуба, преку шалварите. 

Мустафа Кемал Ататурк го модернизирал начинот на облекување во Турција во 1920-ти години како дел од неговите реформи. Меѓутоа сепак, мажите и жените сè уште носат шалвари во многу области на Турција. 

Слични панталони во различни култури вклучуваат форми како шалвари камиз, патиала шалвари, шинтиџан, шалвари, балон панталони, панталони со спуштено меѓуножје, и други.

 Потекло 
Етимологијата потекнува од грчкиот збор саравара (), што води потекло  од скитскиот *šarabāra, и двата значат „скитски панталони“, ова укажува дека облеката била воведена преку номадската култура на турските народи, втемелени во сложениот турко- скитски синкретизам.  

 Во женската носија 
Традиционалната женска носија во Турција ги вклучува шалварите, кои се комбинираат со горна облека од различни стилови и должини. Овој тип носија доминира уште од времето на отоманскиот период. Шалварите се карактеризираат со различен степен на вреќест изглед, и се собираат кај глуждот. Светлите бои и цветните дезени се омилени кај руралните жени. Комплетната традиционална женска носија обично се состои од ѓомлек (кошула), шалвари и ентар (наметка).

 Во машката носија 
Традиционалната машка носија во Турција опфаќа шалвари, елек и џебкен ( јакна ). Машкиот шалвар е особено распостранет во источна Турција и често го носат курдските мажи, особено во областите Мерсин, Адана, Урфа и Дијарбекир.

Категорија:Отоманска облека
Категорија:Турска облека